
TEHNISKĀ SPECIFIKĀCIJA

ATKLĀTĀ KONKURSĀ
[bookmark: _Hlk209183765][bookmark: _Hlk209179295][bookmark: _Hlk209183822]“Ekspertu pakalpojumi vēsturisko kūdras ieguves vietu izvērtēšanai”
(identifikācijas Nr. AS LVM_2026_104_Ak) 

“Valsts īpašumā esošo vēsturisko kūdras ieguves vietu izpēte un inventarizācija”
1. Vispārīgā informācija

Pasūtītājs - AS “Latvijas valsts meži” (turpmāk - LVM)
Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" trešās projektu iesniegumu atlases kārtas ietvaros LVM īsteno projektu “Vēsturisko kūdras ieguves vietu revitalizācija” (turpmāk-Projekts). Projekta ietvaros paredzēts veikt darbības vēsturiski radītā kaitējuma dabas resursiem izvērtēšanai un novēršanai pamestajās kūdras ieguves vietās, atjaunojot purvu un ar tiem saistītās meža un ūdeņu ekosistēmas, pielietojot dabā balstītus risinājumus, nodrošinot vides kvalitātes uzlabošanu.
2. Mērķis un uzdevumi
Pakalpojuma mērķis ir nodrošināt visaptverošu informāciju par Kūdras ilgtspējīgas izmantošanas pamatnostādņu 2020.-2030. gadam (turpmāk – Pamatnostādnes) 3. pielikumā reģistrētajām vēsturiskajām kūdras ieguves vietām un tām pieguļošajām teritorijām, to turpmākas apsaimniekošanas iespējām LVM apsaimniekošanā esošajos īpašumos (tās ir teritorijas, kas ir  Latvijas Republikas īpašumā un nodotas turējumā LVM vai atrodas LVM īpašumā vai valdījumā).
Darba uzdevums: veikt LVM apsaimniekošanā esošo vēsturisko kūdras ieguves vietu izpēti un inventarizāciju, iegūstot un analizējot datus par šo teritoriju stāvokli, revitalizācijas iespējām un dabiskās atjaunošanās procesiem, tai skaitā:
· izvērtēt kamerāli iegūstamo informāciju par vēsturiskajām kūdras ieguves vietām, analizējot to pašreizējo stāvokli un nosakot zemes vienības, kurās būtu nepieciešams īstenot revitalizācijas pasākumus. 
· identificēt tās teritorijas, kuras ir dabiski revitalizējušās (atjaunojoties purva videi, veidojoties ES nozīmes biotopiem,  teritorijai dabiski apmežojoties, veidojoties ūdenstilpei u.tml.), tādējādi šī informācija kalpo kā pamats izvērtējumam par attiecīgo teritoriju iespējamu izslēgšanu no Pamatnostādņu 3. pielikuma. 
· sagatavot gala ziņojumu, kas sniedz visaptverošu priekšstatu par LVM apsaimniekošanā esošo vēsturisko kūdras ieguves vietu kopējo situāciju un var kalpot par pamatu turpmākiem pētījumiem un politikas plānošanas dokumentiem.
Projekta īstenošanas teritorijas ir LVM apsaimniekošanā esošās vēsturiskās kūdras ieguves vietas un tām piegulošas teritorijas, kas iekļautas Kūdras ilgtspējīgas izmantošanas pamatnostādņu 2020.-2030. gadam 3. pielikumā un kas atrodas teritorijā, kas ar 2022. gada 25. novembrī spēkā esošo statistiski teritoriālo vienību nomenklatūras 3. līmeņa (NUTS 3. līmenis) klasifikāciju atrodas Kurzemes, Latgales, Vidzemes vai Zemgales statistiskajā reģionā (tātad – izņemot Rīgas un Jūrmalas valstspilsētas, Ādažu, Limbažu, Ogres, Ropažu, Ķekavas, Mārupes, Olaines, Salaspils, Saulkrastu, Siguldas, Tukuma novadus). Ar piegulošām teritorijām Projekta ietvaros saprot Pamatnostādņu 3.pielikumā minētajām teritorijām piegulošas teritorijas, kurās veiktajai darbībai ir ievērojama ietekme uz vēsturiskajām kūdras ieguves vietām.
3. Vispārējās prasības izpētes un inventarizācijas izstrādē
3.1. Pretendentam pakalpojuma izpildē jāievēro šādi normatīvie akti un dokumenti:
· Kūdras ilgtspējīgas izmantošanas pamatnostādnes 2020.-2030. gadam.
· Ministru kabineta 2025. gada 1. jūlija noteikumiem Nr. 407 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" trešās projektu iesniegumu atlases kārtas īstenošanas noteikumi”.
· Ministru Kabineta 2018. gada 4. septembra  noteikumi Nr. 558 “Dokumentu izstrādāšanas un noformēšanas kārtība”.
 
3.2. Izpildītājam pēc Pasūtītāja pieprasījuma ir jānodrošina iespēja tikties ar Pasūtītāju un tā pārstāvjiem ne retāk kā reizi mēnesī, lai ziņotu par Nodevumu izstrādes gaitu un saskaņotu turpmāko darbu plānu (darbību secība, nodevumu veids un apjoms).



4. Inventarizācijas process
4.1. Inventarizācija tiek veikta šādos posmos:
· Kamerālo datu iegūšana un apkopošana
· Sākotnējā datu analīze
· Teritoriju klasifikācija:
· revitalizētas platības (mežs, ogulāji, apbūve u.c.)
· dabiski revitalizējušās platības (atjaunojies biotops u.c.)
· potenciāli veicami revitalizācijas pasākumi
· Teritoriju apsekošana dabā (ja nepieciešams)
· Gala ziņojuma un revitalizācijas rekomendāciju sagatavošana

4.2. Kamerāli iegūstamo datu apkopojums:

· Apkopot kamerāli pieejamos datus par Projekta teritorijas zemes lietojuma veidu un atļauto izmantošanu atbilstoši pašvaldību teritoriju plānojumiem un teritoriju attīstības plāniem.
· Apkopot datus no meža valsts reģistra par katrā Projekta teritorijā reģistrētām mežaudzēm un datus no Dabas datu pārvaldības sistēmas “Ozols” par Projekta teritorijās reģistrētiem biotopiem, mikroliegumiem un īpaši aizsargājamām dabas teritorijām.
· Apkopot publiski pieejamos datus par Projekta teritorijā iepriekš veikto izpēti, cik tālu tie ietver informāciju, kas izmantojama Projekta Nodevuma sagatavošanai. Projekta teritorijā, kur pētījumi nav iepriekš veikti, jāveic apsekošana dabā un jāievāc trūkstošie dati, tai skaitā informācija par kūdras slāņa biezumu, kūdras tipu.
·  Apkopot informāciju no Meliorācijas kadastra informācijas sistēmas par Projekta teritorijā reģistrētām meliorācijas sistēmām un būvēm, izmantot publiski pieejamos attālās izpētes datus, identificējot citas, tai skaitā nereģistrētas meliorācijas būves.
· Apkopot informāciju no Lauku atbalsta dienesta lauku atbalsta bloku kartes, norādot, vai Projekta teritorijās ir reģistrēti ogulāji un citi lauksaimnieciskās izmantošanas veidi, kas var ietekmēt revitalizācijas iespējas un prioritātes.
· Apkopot informāciju no Valsts meža dienesta aktuālajiem datiem par reģistrētajām mežaudzēm, nodrošinot pilnīgu un savstarpēji salāgojamu informāciju par meža zemēm, to stāvokli un attīstības tendencēm.
· Projekta teritorijām, kas identificētas kā potenciāli revitalizējamas, izvērtēt principa “piesārņotājs maksā” piemērojamību, analizējot vēsturisko izmantošanu, iespējamos piesārņojuma avotus un atbildības sadalījumu.
· Sniegt priekšlikumus par potenciāli piemērotāko revitalizācijas veidu Projekta teritorijās. 
· Apkopot iegūtos datus un aizpildīt pievienoto xls dokumentu par Projekta teritoriju, nodrošinot datu pilnīgumu, savietojamību un atbilstību Pasūtītāja prasībām.
· Balstoties uz apsekojamiem dabā un analizētajiem datiem, sniegt pamatotus secinājumus un priekšlikumus par  purva teritoriju, kurās ir notikusi dabiskā revitalizācija (atjaunojusies purvam raksturīgā vide, teritorija dabiski apmežojusies un turpmākais zemes izmantošanas veids – meža zeme, veidojas ES nozīmes ar purviem saistīti biotopi u.tml.) vai kurās revitalizācija jau veikta, izslēgšanu no Pamatnostādņu 3.pielikuma.

4.3.  Kamerālo datu apkopojumam centralizēti iegūstami dati no sekojošiem informācijas avotiem:
4.3.1. Izdevums “Kūdras fonds”, Latvijas PSR Kūdras fondā uz 1980. gada 1. janvāri, Latvijas valsts meliorācijas projektēšanas institūts. Kartogrāfiskais materiāls skatīts ģeoreferencētā formātā (LU WMS servisā);
4.3.2. Projekta "Latvijas kūdras atradņu datu kvalitātes analīze, ieteikumu sagatavošana to uzlabošanai un izmantošanai valsts stratēģijas pamatdokumentu sagatavošanā" rezultāti (biedrība "homo ecos:");
4.3.3. Projekta LIFE REstore "Degradēto purvu atbildīga apsaimniekošana un ilgtspējīga izmantošana Latvijā" (Sustainable and responsible management and re-use of degraded peatlands in Latvia) informācija;
4.3.4. Latvijas Vides, ģeoloģijas un meteoroloģijas centra (LVĢMC) ģeoloģiskās informācijas sistēmas (Zemes dzīļu informācijas sistēma) datu izvilkums, zemes dzīļu licences; 
4.3.5. Dabas aizsardzības pārvalde (DAP) – dati no dabas datu pārvaldības sistēmas “Ozols”, Īpaši aizsargājamās dabas teritorijas (ĪADT);
4.3.6. Ortofoto 
4.3.7. Valsts Meža dienests (VMD) Meža valsts reģistra informācijas sistēma;  
4.3.8. Lauku atbalsta dienesta (LAD) Lauku datu bāze;
4.3.9. Geolatvija.lv.

No pašvaldībām iegūstāmā informācija:
4.3.10. Atbilstoši teritorijas plānojumam pašreizējais zemes lietojuma veids un teritorijas zonējums;

4.4. Apsekojumi dabā

Teritorijās, par kurām nav pieejami dati excel veidnes aizpildīšanai, trūkstošos datus ievāc tās apsekojot dabā.

4.5. Datu integrēšana un analīze

4.5.1. Secināt (pēc kamerālajiem datiem), kuras degradēto purvu teritorijas ir jau revitalizētas citiem teritorijas izmantošanas mērķiem (apbūves teritorija, industriālā teritorija, lauksaimniecības teritorija (ogu krūmu audzēšana), mežsaimniecības teritorija, u.c). 
4.5.2. Secināt (pēc kamerālajiem datiem), kurām teritorijām būtu nepieciešama revitalizācija, jo uzskatāmas par degradēto purvu teritorijām, konstatēt kāds ir to šī brīža stāvoklis (pēc nepieciešamības, datu precizējumam, apsekojums dabā). 
4.5.3. Balstoties uz apsekojumiem dabā un analizētajiem datiem, identificēt dabiski renaturalizējušās teritorijas un sniegt pamatotus secinājumus un priekšlikumus par to izslēgšanu no Kūdras ilgtspējīgas izmantošanas pamatnostādņu 2020.-2030.gadam 3.pielikuma.

Teritorijām, kurās būtu nepieciešami revitalizācijas pasākumi, papildus kamerālajiem datiem iegūstami dati par pašreizējo teritorijas stāvokli, situācijas izvērtējumu – biotopa pašreizējo stāvokli, kūdras īpašībām, atlikušā kūdras slāņa biezumu, minerālgrunts pamatni, hidroloģisko režīmu (hidroģeoloģiskie apstākļi) un topogrāfiskajiem apstākļiem, vienlaidus purva platību, izvērtēt vai teritorijā piemērojams princips “Piesārņotājs maksā”. Iespēju robežās, izvērtēšana jāveic atbilstoši zinātniskajā praksē pieņemtajām metodēm, kas ļauj rezultātus salīdzināt ar citās purvu teritorijās veiktajiem pētījumiem vai monitoringu. Degradēto purvu augšējā kūdras slāņa pH bieži neatbilst konkrētajam kūdras tipam, kas liecina par vides apstākļu maiņām dažādu ietekmju rezultātā. Kā arī laika gaitā var norisināties arī kūdras mineralizēšanās. Svarīgi izprast biotopa galvenās problēmas, to cēloņus, cik sen kūdras ieguve pārtraukta, teritorijas ainavas konfigurāciju (apkārt esošās teritorijas ainavas konteksts). Biotopu atjaunošanai vai revitalizācijai purvu platībām galvenais informācijas avots ir Meža valsts reģistrs un tur ierakstītais zemes lietošanas veids. Ja tajā norādītais zemes vienība reģistrēta kā mežs, tālākās darbības nosaka normatīvie akti kā meža teritorijai. Nepieciešams konstatēt dažādos ārējos faktorus un procesus, kas raksturo un ietekmē konkrēto teritoriju un var noteikt revitalizācijas stratēģijas izvēli.


4.6. Revitalizācijas ieceres izstrāde
Teritorijām, par kurām secināts, ka būtu nepieciešama revitalizācija, ja uz tām nav attiecināms princips “Piesārņotājs maksā”  ir izstrādājama revitalizācijas iecere.
Revitalizācijas iecere iekļauj vismaz šādu informāciju: 
4.6.1. identificēta revitalizējamās teritorijas platība, 
noteikta piemērotākā revitalizācijas metode, izvērtējot vēsturiskās kūdras ieguves vietas stāvokli, ņemot vērā abiotiskos un biotiskos faktorus. 


5. Inventarizācijas nodevumi
Inventarizācijas rezultātā ir izstrādājami šādi nodevumi:
· Aizpildīta Excel datu veidne, tai skaitā rekomendācijas teritoriju atzīšanai par revitalizētām
·  Kopsavilkuma ziņojums ar datu analīzi.

Gala inventarizācijas datu nodevums ar apkopto informāciju tiek veidots MS Excel formātā tehniskās specifikācijas pielikumā pievienotajā datu veidnē, nodrošinot datu saskaņojamību starp aizpildīto datu veidni un kopsavilkumu Jābūt iekļautām rekomendācijām revitalizācijai (revitalizācijas ieceres iestrādnes) tām 3. pielikuma vēsturisko kūdras ieguves vietu teritorijām, kuras tiek novērtētas kā potenciāli revitalizējamas, rekomendācijas saskaņojot ar LVM. Projekta noslēgumā izveidotā datu bāze datu būs pilnā apmērā nodota VARAM vajadzībām. 



Tehniskās specifikācijas pielikumi:
1. pielikums: Inventarizācijai nepieciešamā informācija par vēsturiskajām kūdras ieguves vietām (excel datne).
2. pielikums: Projekta ietvaros inventarizējamas valsts zemēs esošas vēsturiskās kūdras ieguves vietas atbilstoši Pamatnostādņu 3. pielikumam.
3. pielikums: Vektordatu (Shp) fails LVM ar zemes vienību daļām, kas pārklājas ar vēsturiskajām kūdras ieguves vietām.

